"Ne mărim echipa la PNL Arges, cu oameni de calitate, profesionişti, care au dovedit că pot face performanţă pentru comunităţile lor. De astăzi, în echipa candidaţilor liberali pentru judeţ s-au alăturat următorii: Georgel-Cristinel Deaconu, actualul primar al comunei Cuca; Ţucă Gheorghe, primarul comunei Cocu; Iosif Daniel, viceprimarul cu atribuţii de primar al comunei Aninoasa; Alecu Evlampie, viceprimarul comunei Brăduleţ; Andrei Petrian Cătălin, candidat PNL la primăria Hârtieşti. Le mulţumesc pentru decizie şi pentru faptul că au încredere în proiectul PNL pentru Argeş", a scris Alina Gorghiu vineri, pe Facebook.
Primarul comunei Cuca, Georgel-Cristinel Deaconu, a fost ales la scrutinul trecut din partea PSD. Tot sub sigla PSD a fost ales şi edilul comunei Cocu, Gheorghe Ţucă, aflat la al şaselea mandat la Primărie.
Viceprimarul comunei Aninoasa, Daniel Iosif şi cel al comunei Brăduleţ, Alecu Evlampie au fost de asemenea aleşi în Consiliile Locale după ce au candidat pe listele PSD.
Alina Gorghiu a anunţat de asemenea că vineri a fost stabilit candidatul PNL pentru primăria Mărăcineni în persoana lui Cristian Ruşanu, fost poliţist, "dedicat comunităţii" lui de ani de zile.
loading...